**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL GYVENAMOJO NAMO SU PRIKLAUSINIAIS IR ŽEME PIRKIMO

2018 m. lapkričio 15 d. Nr. 34-1526

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 8 straipsnio 1 dalies 1 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 ,,Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, bei įgyvendindama Lazdijų rajono savivaldybės 2018–2020 metų strateginį veiklos planą, patvirtintą Lazdijų rajono savivaldybės tarybos 2018 m. vasario 20 d. sprendimu Nr. 5TS-1174 ,,Dėl Lazdijų rajono savivaldybės 2018–2020 m. strateginio veiklos plano patvirtinimo“, ir atsižvelgdama į Gyvenamojo namo pirkimo ekonominį ir socialinį pagrindimą, patvirtintą Lazdijų rajono savivaldybės administracijos direktoriaus 2018 m. lapkričio 15 d. įsakymu Nr. 10V-1041 ,,Dėl Gyvenamojo namo pirkimo ekonominio ir socialinio pagrindimo tvirtinimo“, Lazdijų rajono savivaldybės taryba nusprendžia:

1. Pirkti skelbiamų derybų būdu vieną gyvenamąjį namą su priklausiniais ir žeme Lazdijų rajono savivaldybėje.

2. Pavesti Lazdijų rajono savivaldybės administracijos direktoriui, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, užtikrinti šio sprendimo tinkamą įgyvendinimą ir pasirašyti pirkimo-pardavimo dokumentus.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė R. Kupstas 2018-11-13

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

# „DĖL GYVENAMOJO NAMO SU PRIKLAUSINIAIS IR ŽEME PIRKIMO”

1. **AIŠKINAMASIS RAŠTAS**

2018 m. lapkričio 14 d.

Lazdijų rajono savivaldybės tarybos sprendimo „Dėl gyvenamojo namo su priklausiniais ir žeme pirkimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 8 straipsnio 1 dalies 1 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 ,,Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, bei įgyvendinant Lazdijų rajono savivaldybės 2018–2020 metų strateginį veiklos planą, patvirtintą Lazdijų rajono savivaldybės tarybos 2018 m. vasario 20 d. sprendimu Nr. 5TS-1174 ,,Dėl Lazdijų rajono savivaldybės 2018–2020 m. strateginio veiklos plano patvirtinimo“, ir atsižvelgiant į Gyvenamųjų namų pirkimo ekonominį ir socialinį pagrindimą, patvirtintą Lazdijų rajono savivaldybės administracijos direktoriaus 2018 m. lapkričio 15 d. įsakymu Nr. 10V-1041,,Dėl Gyvenamojo namo pirkimo ekonominio ir socialinio pagrindimo tvirtinimo“ .

***Šio sprendimo projekto tikslas*** – nutarti pirkti skelbiamų derybų būdu gyvenamąjį namą su priklausiniais ir žeme bendruomeniniams vaikų globos namams steigti. Pavesti Lazdijų rajono savivaldybės administracijos direktoriui organizuoti gyvenamojo namo su priklausiniais ir žeme pirkimo skelbiamų derybų būdu pirkimo procedūras. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti nurodyto gyvenamojo namo su priklausiniais ir žeme pirkimo-pardavimo sutartis bei perdavimo-priėmimo aktus.

***Kaip šiuo metu yra sprendžiami projekte aptarti klausimai*** – iki šiol vaikai būdavo apgyvendinami bendruomeniniuose vaikų globos namuose arba pas socialinius globėjus, o palydimosios globos ir apgyvendinimo savarankiško gyvenimo namuose paslaugos pas mus neteikiamos.

***Laukiami rezultatai* –** šis namas galėtų funkcionuoti ir kaip bendruomeniniai vaikų globos namai ir kaip savarankiško gyvenimo namai, kuriuose galėtų būti teikiamos socialinių įgūdžių ugdymo paslaugos likusiems be tėvų globos vaikams nuo 16 m. ar sulaukus pilnametystės asmenims po institucinės vaiko socialinės globos (iki 21 m.), kurie ugdosi pagal bendrojo lavinimo programą.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados -*** dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Ekonomikos skyriaus vyr. specialistas Rimvydas Kupstas.

Ekonomikos skyriaus vyr. specialistas Rimvydas Kupstas